Document ID: 32012D0416

KOMISSION TÄYTÄNTÖÖNPANOPÄÄTÖS,
annettu 19 päivänä heinäkuuta 2012,
Belgiassa käytettävien sianruhojen luokitusmenetelmien hyväksymisestä
(tiedoksiannettu numerolla C(2012) 4933)
(Ainoastaan hollannin- ja ranskankieliset tekstit ovat todistusvoimaisia)
(2012/416/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan m alakohdan yhdessä sen 4 artiklan kanssa,
sekä katsoo seuraavaa:
(1)
Asetuksen (EY) N:o 1234/2007 liitteessä V olevan B jakson IV kohdan 1 kohdassa säädetään, että sianruhojen luokitusta varten vähärasvaisen lihan osuus on arvioitava komission hyväksymillä luokitusmenetelmillä, joiden on oltava sianruhon yhden tai useamman anatomisen osan fyysiseen mittaukseen perustuvia tilastollisesti testattuja arviointimenetelmiä. Luokitusmenetelmät voidaan hyväksyä, jos arvioiden tilastolliselle virheelle määrättyä enimmäispoikkeamaa ei ylitetä. Vaihteluväli määritellään naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä 10 päivänä joulukuuta 2008 annetun komission asetuksen (EY) N:o 1249/2008 (2) 23 artiklan 3 kohdassa.
(2)
Komissio hyväksyi päätöksellä 97/107/EY (3) viiden sianruhojen luokitusmenetelmän käytön Belgiassa.
(3)
Sikapopulaation muutosten vuoksi kyseisissä menetelmissä käytettävillä kaavoilla laskettuna vähärasvaisen lihan osuus arvioidaan liian alhaiseksi. Sen vuoksi hyväksyttyjen menetelmien malleja olisi päivitettävä kolmen uuden luokittelumenetelmän saamiseksi ja käyttämiseksi.
(4)
Belgia on pyytänyt, että komissio hyväksyisi kahdeksan sen alueella käytettävää sianruhojen luokitusmenetelmää, esittänyt asetuksen (EY) N:o 1249/2008 23 artiklan 4 kohdassa säädetyssä pöytäkirjassa yksityiskohtaisen kuvauksen leikkuukokeesta ja ilmoittanut periaatteet, joihin nämä menetelmät perustuvat, leikkuukokeen tulokset ja vähärasvaisen lihan osuuden määrittämisessä käytetyt kaavat.
(5)
Pyyntöä arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät. Sen vuoksi kyseiset luokitusmenetelmät olisi sallittava Belgiassa.
(6)
Laitteiden tai luokitusmenetelmien muutoksia ei sallita, jollei niitä hyväksytä nimenomaisesti komission täytäntöönpanopäätöksellä.
(7)
Selkeyteen ja oikeusvarmuuteen liittyvistä syistä päätös 97/107/EY olisi kumottava.
(8)
Uusien laitteiden ja uusien yhtälöiden käyttöönottoon liittyvien teknisten seikkojen vuoksi päätöksellä 97/107/EY hyväksyttyjä sianruhojen luokitusmenetelmiä olisi edelleen sovellettava 30 päivään syyskuuta 2012.
(9)
Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Hyväksytään seuraavien menetelmien käyttö Belgiassa sianruhojen luokitukseen asetuksen (EY) N:o 1234/2007 liitteessä V olevan B jakson IV kohdan 1 kohdan mukaisesti:
a)
Capteur Gras/Maigre - Sydel -laite (CGM) ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa;
b)
Giralda Choirometer Pork Grader -laite (PG 200) ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa;
c)
Hennessy Grading Probe -laite (HGP 4) ja siihen liittyvät arviointimenetelmät, joista on yksityiskohtaiset tiedot liitteessä olevassa 3 osassa;
d)
Fat-O-Meat’er-laite (FOM II) ja siihen liittyvät arviointimenetelmät, joista on yksityiskohtaiset tiedot liitteessä olevassa 4 osassa;
e)
OptiScan TP -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 5 osassa;
f)
CSB Image-Meater -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 6 osassa;
g)
VCS 2000 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 7 osassa;
h)
AutoFOM III -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 8 osassa.
2 artikla
Hyväksyttyjen laitteiden tai arviointimenetelmien muutoksia ei sallita, jollei niitä hyväksytä nimenomaisesti komission täytäntöönpanopäätöksellä.
3 artikla
Kumotaan päätös 97/107/EY.
Belgia voi kuitenkin jatkaa päätöksellä 97/107/EY hyväksyttyjen sianruhojen luokitusmenetelmien soveltamista 30 päivään syyskuuta 2012.
4 artikla
Tämä päätös on osoitettu Belgian kuningaskunnalle.
Tehty Brysselissä 19 päivänä heinäkuuta 2012.

Labels: 12
7
18
17